Koki (lauk)
Lauk koki (Carassius auratus auratus) nyaéta salah sahiji jenis lauk emas hias cai darat ti kulawarga Cyprinidae sarta ordo Cypriniformes.  Lauk koki nyaéta salah sahiji lauk nu mimiti dilindeukeun, dipiara, sarta dibudidayakeun. Kiwari lauk koki mangrupa salah sahiji lauk hias akuarium nu paling kasohor.

Lauk koki geus ngalaman kawin silang génétika mangabad-abad. Tina hasil kawin silang ieu, kiwari geus mekar rupa-rupa sarta wangun lauk koki di pasaran. Asalna ti lauk emas Crucian nu sisitna kelir pérak, lauk koki geus dipiara saprak Dinasti Song China kuna. Dina mangsa Dinasti Tang, balong lauk dipopulérkeun di kalangan masarakat China, sarta miara sato ingon-ingon ieu mimiti mekar.

Sajarah

Habitat aslina lauk koki nyaéta di wewengkon China wétan manjang ti Biéjing kalér napi ka Makau di kidul. Mimitina lauk koki ieu dianggap  asalna ti lauk emas Crucian Carp tapi geus dibuktikeun ku métode ilmiah modérn nyaéta ti Prusia atanapi Gibel Carp.

Sababaraha spésiés ieu ilaharna kulawu atawa pérak mibanda kacenderungan pikeun ngahasilkeun mutasi kelir beureum, oranyeu atawa konéng ; ieu mimiti dicatet mangsa  Dinasti Jin (265–420).

Dina mangsa Dinasti Tang  (618–907), kasohor pikeun ngaronjatkeun lauk emas di balong sarta  balong taman. Mutasi génétik alami nghasilkeun emas (oranyeu semu konéng) tinimbang kelir pérak. Jalma mimiti ternak variétas kelir emas gaganti variétas kelir pérak, ngingu di balong atawa tempat cai lianna.  Dina kaayaan anu husus di mana sémah ngaharepkeun, maranéhna baris dipindahkeun kana wadah nu leuwih leutik pikeun pintonan.

Dina mangsa Dinasti Song (960–1279), ngingu lauk koki mimiti  ditetepkeun . Taun 1162, permaisuri Dinasti Song maréntahkeun ngwangun balong pikeun ngingu variétas koki beureum jeung emas. Dina mangsa ieu, jalma di luar kulawarga kaisar  teu meunang ngingu lauk koki variétas kelir  emas (konéng), konéng keur warna kaisar. Ieu meureun alesanana naha leuwih loba lauk koki kelir oranyeu ti batan kelir konéng, sanajan kiwari sacara genétik gampang dibaranahkeun. Lumangsungna kelir séjén (bagéan tina kelir beureum jeung emas) mimiti kacatet taun 1276.

Dina mangsa Dinasti Ming  (1368–1644), lauk koki ogé mimiti diingu di jero rohangan, nu diidinan pikeun seléksi mutasi nu baris teu bisa nahan hirup  di balong.  Lauk koki nu buntutna éndah kacatet dina mangsa Dinasti Ming. Dina taun 1603, lauk koki diwanohkeun ka Jepang. Dina taun 1611, lauk koki diwanohkeun ka Portugal ti dieu ka bagéan Éropa.

Lauk koki sumebar ka Éropa. Sababraha panulis awal nyebutkeun taun 1691 mimiti diwanohkeun ka Inggris, tapi hal ieu ditegeskeun sabagé hiji kasalahan. Nu leuwih mungkin di abad katujuh belas atawa dina taun-taun awal abad kadalapan belas, kira-kira taun 1705.

Lauk koki diwanohkeun ka Perancis ngaliwatan palabuhan Lorient kira-kira taun 1750, sarta sumerbar di Éropa dina panungtungan abad kadalapan belas.

Di tengah-tengah abad kasalapan belas aya bukti-bukti lauk koki di Amérika. Dina taun 1889 hiji paternakan lauk koki geus diadegkeun di Maryland, sabagéan badag paternak nu méwah dipikawanoh ku para ahli akuarium Amérika.

Klasifikasi

Variétas
Lauk koki dianggap spésiés lauk nu mimiti pikeun dilindeukeun atawa diingu, lauk koki nyaéta anggota kulawarga lauk emas. Lauk koki geus jadi sato ingon-ingon anu dipikaresep di sakuliah dunya, utamana urang China.

Kiwari, aya kira-kira 300 paternak nu diajén di China. Lolobana jenis lauk koki ayeuna asalna ti  China. Sababaraha variétas utama nyaéta:

Klasifikasi Koki China
Tradisi China ngagolongkeun lauk koki kana opat jenis utama nyaéta dumasar kana karakteristik hulu, awak, cécépét buntut sarta cécépét tukang.
 Crucian (disebut ogé "jukut")—Koki tanpa fitur anatomi nu méwah. Ieu kaasup lauk koki ilahar nyaéta varietas paling awal nu hirup di alam liar. Dina hal kelir jeung gurilap, seri ieu bisa asup kana variétas: crucian jukut-bodas, crucian aurum, crucian inkertensi, crucian hideung-konéng, sarta crucian beureum-bodas.
 Wen—Koki ditandaan kalayan awak pondok, hulu jeung biwir méncos, beuteung buleud, mata leutik sarta datar nu henteu nonjol kaluar ti rongga orbital saperti jenis lauk koki lianna.
 Dragon Eye—Koki nu mibanda kaleuwihan ukuran mata, nyaéta tina jenis  "seri naga", nu ditandaan kalayan awak pondok jeung kandel, cécépét tonggong, cécépét buntut badag, hulu rata sarta lebar. contona, Teleskop Hideung, Mata Melendung, jeung Teleskop.
 Egg—Koki nu teu mibanda cecepet tonggong, sarta ilaharna mibanda wangun awak siga endog.

Spésiés patali

Lauk koki nu dibaranahkeun ti lauk emas  Prussian  (Carassius auratus gibelio) di China, sarta ilaharna lauk kelir héjo zaitun ieu  masih relatip deukeut jeung lauk koki liar .

Biologi

Ukuran
Dina bulan April 2008, lauk koki panggedéna di dunya  dipercaya ku BBC diukur , hirup di Walanda. Harita, koki dingaranan "Goldie", diingu minangka sato inguan dina bak di Folkestone, Inggris, Diukur 15 inci (38 cm) sarta leuwih ti 2 pon (0,91 kg), tur ngaranna salaku panggedéna kadua di dunya handapeun lauk Walanda. Dina bulan Juli 2010, lauk koki diukur  sarta  ditéwak di balong di Poole, Inggris, sigana geus ngagedéan ngaleuwihan bak.

Tetempoan
Lauk koki mibanda salah sahiji pancaindera nu paling kudu diulik ngeunaan panénjona. Lauk koki mibanda opat rupa  cone cells, nu masing-masing sénsitif pikeun kelir-kelir nu béda: beureum, héjo, bulao sarta ultraviolet. Kamampuh pikeun ngabédakeun antara opat kelir primér nu béda maranéhna diklasifikasikeun minangka  tetrachromats.

Maraban

Idéalna lauk koki kudu diparaban sababaraha kali dina mangsa tengah poé, tapi ieu teu praktis pikeun sabagéan badag kacuali lamun ngagunakeun maraban otomatis.

Sakumaha lobana parab nu kudu diparabkeun ? Paraban saeutik-saeutik heula, tingali sakumaha gancangna parab dihakan. Balikan deui cara ieu, (tengetkeun, sakumaha porsi nu dihakan), nepikeun ka lauk teu daékeun ngahakan parab. Terus kurangan  jumlah  porsi kasebut dina mangsa maraban kacuali lamun Anjeun tujuan maraban pikeun tumuwuh anu maksimal.

Lauk koki di balong  diparaban sakali sapoé ti awal usum semi nepi ka panungtung usum gugur. Maraban dina usum tiis gumantung kana suhu cai.

lauk koki dina akuarium kudu diparaban sakali sapoé ti awal usum semi nepi ka panungtungan usum gugur kacuali lamun merelukeun tumuwuh nu maksimal, maka kudu dua kali sapoé.

Baranahan

Ngabaranahkeun lauk koki nyaéta pamekaran cacara alami sanggeus Anjeun miara. Sanajan Anjeun geus ngarasa senang ngingu lauk koki ku cara meuli, mangrupa hiji kapuasan lamun bisa mijahkeun kalayan ngaronjatkeun kualitas binih nepikeun ka gedé.

Lauk koki baris ngendog dina umur sataun, tapi umur idéalna nyaéta antara dua jeung opat taun.  Lauk koki nu ngora condong miceun endog leutikna, endog nu leutik ngahasilkeun anak lauk nu leutik ogé nu teu dipikaharep.  Lauk koki nu leuwih kolot  bisa ngahsilkeun endog nu gedé.

Dina satiap hasil mijahkeun baris aya sajumlah anak lauk nu nunjukkeun ciri has indukna. Dina minggu-minggu mimiti kahirupanna, anak lauk mekar gancang pisan -hiji adaptasi nu lahir tina résiko dihakan ku lauk sawawa séjén  di lingkungan maranéhna.

Ngabaranahkeun lauk koki nyaéta prosés milih lauk sawawa pikeun réproduksi, ngamungkinkeun maranéhna pikeun réproduksi sarta ngaronjatkeun katurunan nu dihasilkeun.

Dicutat tina

Tumbu kaluar

 Bristol Aquarists' Society: Goldfish — Potrét jeung déskripsi variétas lauk koki.
  -Mengenal & Mengend. Predator Ikan
Sasatoan
Cyprinidae
Sato inguan
Artikel Wiki Sabanda II